Nýr heimilislæknir á Heilsugæslunni Sólvangi Berglind Gunnarsdóttir , hefur verið ráðinn sem sérfræðingur í heimilislækningum við Heilsugæsluna Sólvangi frá 1. nóvember 2019 . Berglind lauk grunnnámi læknisfræðinnar SyddanskUniversitet , Odense á árunum 2006 til 2012 . Hún tók svo kandídatsárið hér heima og fékk lækningaleyfi í ágúst 2013 . Að því loknu starfaði hún á Heilsugæslunni Miðbæ , á barnasviði Landspítala Háskólasjúkrahúss og á háls - , nef - og eyrnadeild Landspítala Háskólasjúkrahúss . Berglind hóf formlega sérnám í heimilislækningum í september 2015 og lauk því í október 2019 . Hún tók sérnámið á Heilsugæslunni Sólvangi og er því öllum hnútum kunnug . Við viljum bjóða Berglindi velkomna til áframhaldandi starfa innan Heilsugæslu höfuðborgarsvæðisins .